Didžioji dvyndantė

Didžioji dvyndantė (Dicranum majus) – dvyndantinių (Dicranaceae) šeimos žaliųjų samanų rūšis.

Paplitusi Šiaurės pusrutulyje: šiaurinėje Europos dalyje, Aliaskoje, Sibire, Kamčiatkoje, Japonijoje, Kinijoje, Grenlandijoje, Labradoro pusiasalyje.Dicranum majus Turner, 1804, gbif.org

Lapeliai ilgi (iki 15 mm), palinkę į vieną pusę, nekeičia savo padėties net ir išdžiūvę. Galai lancetiški, vienodai dantyti. Lapo gysla irgi dantyta iš užpakalinės pusės. Didžioji dvyndantė panaši į šakotąją dvyndantę (Dicranum scoparium), tačiau nuo jos skiriasi tuo, kad yra didesnė, ir kad lapeliai palinkę ton pačion pusėn.Dicranum majus, British Bryological Society

Auga ūksmėtose vietose rūgščioje dirvoje, beveik visada ant dirvos, o ant akmenų pasitaiko tik susidarius storam organinės medžiagos sluoksniui. Sutinkama miškuose, griovose.

 Šaltiniai 

Kategorija:Dvyndantiniai